Ուրախությամբ ուզում եմ նշել վանքապատկան հատվածում ու նաև ճոպանուղու կայաններին հարող տարածքներում աղբի կուտակումներ չլինելու փաստը, որը մեր հարցվողները կողմից նույնպես չի մատնանշվել, իսկ այն որ լուրջ դժգոհությունների տեղիք է տվել վանքի տարածքում հնչող անորակ ու բարձր երաժշտությունը ու այդ մասին անձամբ կիսվել են իմ հետ – դա արդեն մտահոգիչ է. Տաթևի վանական համալիրը Հայասանի այն եզակի վայրերից մեկն է, որ գրավում է զբոսաշրջիկին իր հոգևոր ու պատմամշակութային հարուստ ժառանգությամբ – անարդար է ստվերել այդ հոգևոր հարստությունը անորակ – խնջույքային երաժշտությամբ: Զբոսաշրջիկների աչքից չի վրիպել նաև «Որոշ տեղերում մշակութային իրերի նկատմամբ անուշադրությունը», «Մարդկանց եկեղեցում ոչ վայել կերպով դրսևորումը», որը նաև ինքս կհաստատեմ վանքի պատասխանատուների հետ իմ զրույցում. մտահոգիչ էր նրանց այն անհանգստությունը, որ երբեմն զբոսաշրջիկների մեծ հոսքի պարագայում անկառավարելի է դառնում բազմությունը ու ամեն վատը ու տհաճը չի բացառվում: